./data/phi1020/phi002/phi1020.phi002.perseus-lat2.xml
P. Papinius Statius
Quid enim oportet me huius  quoque auctoritate editionis onerari, qui adhuc pro Thebaide mea, quamvis me reliquerit, timeo? Sed et Culicem legimus et Batrachomachiam etiam agnoscimus, nec quisquam est inlustrium poetarum qui non aliquid operibus suis stilo remissiore praeluserit  Quid? Quod haec serum erat continere, cum illa vos certe, quorum honori data sunt, haberetis? Sed apud ceteros necesse est multum illis pereat ex venia, cum amiserint quam solam habuerunt gratiam celeritatis  Nullum enim ex illis biduo longius tractum, quaedam et in singulis diebus effusa; quam timeo, ne verum istuc versus quoque ipsi de se probent!Primus libellus sacrosanctum habet testem: sumendum enim erat a Iove principium  Centum hos versus, quos in equum maximum feci, indulgentissimo imperatori postero die, quam dedicaverat opus, tradere iussus sum  Potuisti illud dicet aliquis et ante vidisse  Respondebis illi tu, Stella carissime, qui epithalamion tuum, quod mihi iniunxeras, scis biduo scriptum  Audacter mehercles, sed ter centum tamen  hexametros habet, et fortasse tu pro collega mentions  Manilius certe Vopiscus, vir eruditissimus et qui praecipue vindicat a situ litteras iam paene fugientes, solet ultro quoque nomine meo gloriari, villam Tiburtinam suam descriptam a nobis uno die  Sequitur libellus Rutilio Gallico convalescenti  dedicatus, de quo nihil dico, ne videar defuncti testis occasione mentiri  Nam Claudi Etrusci testimonium documentum  est, qui balneolum a me suum intra moram cenae recepit  In fine sunt Kalendae Decembres, quibus utique creditur: noctem enim illam felicissimam et voluptatibus publicis in-expertam